./data/phi0914/phi001fr/phi0914.phi001fr.perseus-lat1.xml
Titus Livius (Livy)
urbem Ilium, quae se potestati Syllae reservabat, expugnavit ac					delevit et magnam partem Asiae recepit  Sylla compluribus proeliis Thracas					cecidit  cum  L  Cinna et Cn  Papirius Carbo a se					ipsis consules per biennium creati bellum contra Syllam praepararent, effectum					est per L  Valerium Flaccum principem senatus, qui orationem in senatu habuit,					et per eos qui concordiae studebant, ut legati ad Syllam de pace mitterentur 					Cinna ab exercitu suo, quem invitum  cogebat					naves conscendere et adversus Syllam proficisci, interfectus est  consulatum					Carbo solus gessit  Sylla cum in Asiam traiecisset, pacem cum Mithridate fecit					ita, ut his cederet provinciis: Asia, Bithynia, Cappadocia  Fimbria desertus ab					exercitu, qui ad Syllam transierat, ipse se percussit impetravitque  de servo suo, praebens cervicem, ut se occideret